War-lerch an oberenn gentañ-mañ ha troch ar brezel e vo ret gortoz ar bloavezhioù 1960 (Arzel Even) evit adwelet oberennoù a seurt-se. Goude-se eo aet al lusk war greskiñ e-pad ar bloavezhioù 70 (Remon ar Porzh) ha 80. An difraosterien war an dachenn-mañ eo bet Remon ar Porzh hag Arzel Even, Bretoned divroet anezho o-daou. Ar soñj a oa brudañ ar brezhoneg en diavaez ha lakaat ar pobloù tostañ deomp e-tailh da zeskiñ hor yezh. Setu perak eo bet ar saozneg har ar yezhoù keltiek ar yezhoù kentañ eur en em droet daveto, dreist-holl ar chembraeg (evit studierien ar gevrenn geltiek e skol-veur Aberystwyth), hag an iwerzhoneg. Kendalchet ez eus bet gant al lusk-se ha, gras da ezhommoù deuet diwar diorroidigezh ar skolioù divyezhek e-pad ar bloavezhioù 90, eo bet ledanaet da ziv yezh europat vras all, an alamaneg da gentañ hag ar spagnoleg goude.